Ռիք Էսթլի

Ռիք Էսթլի (, ), 1980-ական թվականների բրիտանացի պարային երաժշտության կատարող, բարիտոն։ Նրա ամենահայտնի երգն է՝ «Never Gonna Give You Up»-ը, որը 5 շաբաթ անընդմեջ մնացել է բրիտանական չարթերի առաջին հորիզոնականներում, իսկ 2007 թվականին ստեղծել է համացանցային մեմ «Rickrolled»-ը.

Ռիք Էսթլին 1986-1989 թվականներին թողարկել է երկու հաջողակ ալբոմ դիսկոտեկ և պարային փոփ ոճերում, որից հետո որոշել է զբաղվել սոուլով։ Նրա հետագա ստեղծագործությունը ունեցել է սահմանափակ հաջողություն, և 1993 թվականին Ռիքը ընդհատել է կարիերան, որպեսզի ավելի շատ ժամանակ անցկացնի ընտանիքի հետ։ Նա վերսկսեց իր կարիերան հինգ տարի անց և 2001 թվականին ձայնագրել է նոր ալբոմ, այդ պահից սկսած նա պարբերաբար թողարկում է երգեր և ելույթ է ունեում համերգներով ամբողջ աշխարհում։ 2008 թվականին հաղթել է MTV Europe Music Awards մրցանակը, «Բոլոր ժամանակների լավագույն կատարող» անվանակարգում համացանցային գործակալության աջակցության շնորհիվ, բայց մրցանակաբաշխության ժամանակ չի հայտնվել։

Կենսագրություն

Վաղ տարիներ 
Ռիչարդ Պոլ Էսթլին ծնվել է 6 փետրվարի 1966 թվականին, Newton-le-Willows- ում և եղել է չորրորդ երեխան ֆերմերի ընտանիքում։ Ռիքի ծնողները բաժանվել են, երբ նա 5 տարեկան էր, և Ռիքը մնացել հոր դաստիարակությանը։ 10 տարեկանում նա սկսել է երգել տեղի եկեղեցու երգչախմբում, չնայած նրա խոսքերի, որ նա վերցվել է «ինչպես և բոլորը, ով կարողանում էր երգել»։ Դպրոցում սովորելու ընթացքում Ռիք Էսթիլը ստեղծել է մի քանի տեղի խմբեր և եղել է նրանց հարվածային գործիքներ նվագողը. այդ խմբերի ցանկին են պատկանում նաև Give Way ծանր ռոքի խումբը, որտեղ նա ծանոթացել է Դեյվիդ Մորրիսի հետ։ Դպրոցը ավարտելուց հետո Էսթլին ընդունվել է, որպես վարորդ իր հոր գյուղատնտեսական ֆերմայում, երեկոյան նվագել է հարվածային գործիքներ տեղի ակումբում։

Երաժշտական կարիերա

Կարիերայի սկիզբ 
1985 թվականին Ռիք Էսթիլը սկսել է ելույթ ունենալ տեղի սոուլ FBI խմբում, որպես թմբկահար։ Այն բանից հետո, երբ խմբից հեռացան վոկալիստը և Մորրիսը, ովքեր որոշել են կենտրոնանալ վարսահարդարի կարիերայի վրա, Ռիքը դարձել է խմբի վոկալիստը։ Այդ ժամանակ նրան նկատել է պրոդյուսեր Պիթ Ուոթերմանը, ով Էսթլիին առաջարկեց տեղափոխվել Լոնդոն, իր Pete Waterman Entertainment աշխատելու, RCA Records լեյբլի ներքո։ Այնտեղ Մայք Ստոկի, Մեթ Էյթկենի և Պիթ Ուոթերմանի գլխավորությամբ, ավելի հայտնի, ինչպես SAW, Էսթլին սովորել է ստուդիային աշխատանքին և պատրաստվել է հետագա բեմական կարիերային։ Պատճառը, ըստ որի նա մասնակցել է միայն ձայնագրումնների, նրա խոսքերով եղել է անկարողությունը հաղթահարել վախը բեմի հանդեպ։

Էսթլիի առաջին ձայնագրված երգը դարձել է հետագայում ոչ այդքան հայտնի «When You Gonna» ստեղծագործությունը, թողարկած Լիզա Քարթերի հետ միասին։ Երգը գործնականորեն չի մասնակցել չարթերին։

Հաջողություն  

Էսթլիի առաջին միասնական աշխատանքը թողարկվել է 1987 թվականի սկզբին «Never Gonna Give You Up» սինգլը, որը միանգամից բերել է կատարողին ազգային ճանաչություն։ Նա հինգ շաբաթ անընդմեջ մնացել է բրիտանական չարթերի առաջատարը և դարձել է տարվա ամենավաճառված սինգլը։ Ստեղծագործությունը գլխավորել է 24 երկրների չարթերը, որոնցից են ԱՄՆ-ը, Ավստրալիան և Գերմանիան։ «Never Gonna Give You Up» սինգլը 1988 թվականին հաղթել է BRIT Awards մրցանակը, «Լավագույն բրիտանական սինգլ» անվանակարգում, իսկ նրա տեսահոլովակը YouTube-ում 2016 թվականի հունիսին հավաքել է 216 միլիոն դիտում, որը բացատրվում է համացանցային «Rickrolled» մեմի տարածումով։

Էսթլիի հաջորդ սինգլ՝ «Whenever You Need Somebody»-ը թողարկվել է նույն թվականի հոկտեմբերին։ Ստեղծագործությունը համարվում է համանուն երգի SAW մշակումը, ձայնագրված 1985 թվականին։ Սինգլը կրկնել է նախորդի հաջողությունը, զբաղեցնելով առաջին տեղերը 7 երկրների չարթերում, որոնց թվին են պատկանում՝ Գերմանիան և Շվեդիան, իսկ Մեծ Բրիտանիայում այն հասել է երրորդ տեղին։

1987 թվականի նոյեմբերին թողարկվել է Whenever You Need Somebody ալբոմը։ Այն ստացել է առաջին տեղերը Մեծ Բրիտանիայի և Ավստրալիայի չարթերում, ԱՄՆ-ում ալբոմը զբաղեցրել է տասներորդ տեղը, Կանադայում և Մեծ Բրիտանիայում ալբոմը դարձել է պլատինե, ԱՄՆ-ում երկու անգամ պլատինե։ Ամբողջ աշխարհում վաճառվել է ալբոմի 15, 2 միլիոն օրինակ։

Նույն թվականի դեկտեմբերին Ռիքը թողարկել է «When I Fall in Love» երգի քավեր տարբերակը։ Ստեղծագործությունը եղել է «Ամանորյա հիթ № 1-ի» թեկնածուներից մեկը։ Հաջորդ «Together Forever» սինգլը, հրատարակված 1988 թվականին, եղել է ավելի հայտնի Ատլանտիդայի մյուս կողմում, որտեղ հասել է առաջին տեղին Billboard Hot 100-ում, Մեծ Բրիտանիայում այն հասել է երկրորդ տեղին Քայհլ Մինոուգում։ 1989 թվականին երգը առաջադրվել է «Գրեմմիում», բայց մրցանակը ստացել է Թրեյսի Չեպմենը։ Հինգերորդ «It Would Take a Strong Strong Man» սինգլը եղել է ոճով ավելի մոտ սոուլին և թողարկվել է միայն Հյուսիսային Ամերիկայի համար։ Այն զբաղեցրել է առաջին տեղը Կանադայի չաթերում և տասներորդը Billboard Hot 100-ում։ Առաջնաելույթի և այս սինգլի միջև ընկած ժամանակահատվածում Էսթլին եղել է ամենավաճառվող կատարողը աշխարհում, Մեծ Բրիտանիայում կարիերայի առաջին կես տարին նա եղել է Топ-40 շաբաթական ցուցակում։

Հրդեհը PWL ստուդիայում 1988 թվականին ավերել է ձայնագրությունների մեծ մասը, որի արդյունքում Էսթլիի երկրորդ ալբոմի թողարկումը հետաձգվել է մինչև 1989 թվականի հունվարը։ Hold Me in Your Arms (Rick Astley album ալբոմում ընդգրկվել են հինգ սինգլ, այն հասել է ութերորդ տեղին Մեծ Բրիտանիայի չարթում, որտեղ այն ստացել է պլատինեի կարգավիճակ, և 19-րդ տեղը ԱՄՆ-ում, որտեղ դարձել է ոսկե։ Մամուլը նոր ալբոմի թողարկման պահից սկսած բացասաբար է արձագանքել Էսթլիի մասին, որը նվազեցրել է սինգլների վաճառքը։

1989 թվականի դեկտեմբերին Ռիք Էսթլին անցկացրել է համաշխարհային շրջագայություն, որի ընթացքում այցելել է 15 երկիր, իսկ շրջագայության վերջում հայտարարել է, որ հոգնել է, և ցանկանում է բացահայտել իրեն երաժշտությունում այլ կերպ, այդ պատճառով հեռանում է պրոդյուսերական SAW գործակալությունից և RCA Records լեյբլից։ Դրանից հետո նա որոշեց անցնել սոուլի։ Նրա երրորդ Free ալբոմը թողարկվել է 1991 թվականին, մի շարք հայտնի երաժիշտների հետ համագործակցության շնորհիվ, որոնց շարքին են պատկանում՝ Էլթոն Ջոնը։ Նույն թվականին նրա «Cry for Help» երգը հասել է Մեծ Բրիտանիայի և ԱՄՆ-ի չարթերի յոթերորդ տեղը. երկու այլ սինգլներ նոր ալբոմից այդքանել հաջողակ չեն եղել։ Ընդհանուր, Free ալբոմը նշեց Ռիք Էսթլիի հաջողության վերջը։

Էսթլիի հաջորդ ալբոմը՝ «Body & Soul»-ն է, որը թողարկվել է 1993 թվականին Adult contemporary ոճում, չի գովազդվել, քանի որ ալբոմի դուրս գալու պահին Ռիքը որոշում է կայացրել ավարտել կարիերան։ Այդ նույն պատճառով ալբոմը բացակայել է Մեծ Բրիտանիայի չարթերից, չնայած որ ընկել է Billboard 200-ի շարքերը, զբաղեցնելով 182-րդ տեղը։ Ալբոմի երկու «The Ones You Love» և «Hopelessly» սինգլները զբաղեցրել են 19-րդ և 4-րդ տեղերը ԱՄՆ-ի չարթում։ BMI Awards-ը «Hopelessly» սինգլը անվանել է ամենաշատ կատարվող երգերից մեկը 1994 թվականին, այն եղել է այն քիչ երգերից մեկը, որի լսումների քանակը ռադիոյում հասել է մի քանի միլիոնի։

Կարիերայի ավարտ 
1993 թվականին Ռիք Էսթլին որոշել է հրաժարվել երաժշտական կարիերայից հօգուտ ընտանիքի։ Այդ ընթացքում նա զբաղվել է աղջկա Էմիլիի դաստիարակությամբ, ով ծնվել է 1992 թվականին, և մամուլը ամբողջությամբ կորցրեց հետաքրքրությունը նրա նկատմամբ։ Այդ ժամանակահատվածում նա մասնակցել է «Mission Statement» երգի գրմանը նախկին Marillion-ի երգիչ Ֆիշի համար։ Երգը ընդգրկվել է Raingods with Zippos ալբոմի մեջ, թողարկված 1999 թվականին։

Վերադարձ բեմ 
1998 թվականին Ռիք Էսթլին որոշեց վերադառնալ բեմ Polydor Records լեյբլի ներքո և 2001 թվականի դեկտեմբերին նա ձայնագրել է Keep It Turned On ալբոմը։ Ալբոմը թողարկվել է միայն Եվրոպայի տարածքի համար։ Ալբոմի երգերից մեկը «Sleeping»-ը դարձել է ակումբային հիթ շնորհիվ Թոդ Թերրիի ռեմիքսի։

2002 թվականին թողարկվել է Ռիք Էսթլիի հիթերի հավաքածուն։ Այն հասել է 16-րդ հորիզոնականը UK Albums Chart-ում։ Առանց որևէ գովազդի վաճառվել է ավելի քան 100 հազար ալբոմի օրինակ, որի համար Բրիտանական հնչյունագրեր արտադրողների ասոցացիան նրան շնորհեց ոսկե կարգավիճակ։ 2004 թվականին Էսթլին ըստ Sony BMG-ի պայմանագրի անցկացրեց առաջին շրջագայությունը 14 տարվա ընթացքում։

2005 թվականի մարջին դուրս է եկել Portrait ալբոմը, որի մեծ մասը կազմված էր հայտնի ստեղծագործությունների քավեր տարբերակներից։ Արդյունքը դուր չի եկել պրոդյուսերներին, ինչպես և Ռիքին, այնպես որ ալբոմը քիչ է գովազդվել։

2008 թվականի ապրիլին Sony BMG-ը թողարկել է Ռիքի Էսթլիի նոր ալբոմ հավաքածու՝ The Ultimate Collection: Rick Astley: Հավաքածուն զբաղեցրել է 17-րդ տեղը Топ-40 ցուցակում։ Նույն թվականի սեպտեմբերին Ռիք Էսթլին առաջադրվել է MTV Europe Music Awards-ում «Բոլոր ժամանակների լավագույն կատարող» անվանակարգում։ Էսթլին ստացել է մրցանակ մեծ մասամբ շնորհիվ համացանցային գործակալության, կազմակերպած նրա երկրպագուների ճանաչության ալիքի վրա գտնվող մեմի «Rickrolled», բայց մրցանակաբաշխությանը չի հայտնվել։ Մրցանակը նրա անունից ստացել է Պերես Հիլթոնը։

2000-ական թվականների ընթացքում Էսթլին ելույթ է ունեցել ամբողջ աշխարհով 1980-ականների այլ աստղերի հետ, որոնցից են Բոյ Ջորջը և Բելինդա Քարլայլը։ 2009 թվականի ապրիլին նա դարձել է Time ամսագրի 4chan կայքի հիմնադրի մասին պատմող հոդվածի հեղինակ։ 2010 թվականի ապրիլի 27-ից մինչ 22 մայիսի Ռիք Էսթիլը մասնակցություն է ունեցել, ինչպես հրավիրված կատարող Պիթեր Քեյի շրջագայությանը, որից հետո ձայնագրել է «Lights Out» սինգլը, սեփական լեյբլի ներքո։

2010 թվականի ամռանը Էսթլին դարձել է DJ Magic Radio կիրակնօրյա հաղորդման ընթացքում, Լոնդոնում։ Ի սկզբանե պայմանագիրը ստորագրվել է ութ շաբաթվա համար, բայց, երբ շոուն դարձել է հայտնի, այն երկարացրել են մինչև տարվա վերջ։ Նույն թվականի դեկտեմբերին Էսթլին դարձել է Քրիս Էվենսի առավոտյան հաղորդման հաղորդավար BBC Radio 2-ում, իսկ 2011 թվականի մարտին հայտնվել է «Մարզանք ծիծաղով» կազմակերպության հեռուստամարաթոնին։

2016 թվականի ապրիլի 7-ին Էսթլին թողարկել է իր նոր «Keep Singing» սինգլը, որը միանգամից տարածել է շշուկներ նոր ալբոմի թողարկման պատրաստության մասին։ Տեղեկացվել է, որ նոր ալբոմի անունը լինելու է 50 ի պատիվ երգչի հիսուն ամյակին։ Այդ նույն տեղեկությունը եղել է երգչի YouTube-ի ալիքի տեսահոլովակի նկարագրության մեջ, որը ապրիլի 11 դրությամբ ուներ ավելի քան երկու միլիոն դիտում։ Հունիսի 9-ին Ռիքը թողարկել է երկրորդ սինգլը՝ «Angels On My Side»-ը։

Անձնական կյանք 
Ռիք Էսթլին ամուսնացած է Լին Բոսեյջերի հետ, ում հետ ծանոթացել է 1988 թվականին, նրա RCA շրջագայության աշխատանքների ընթացքում։ Ավելի ուշ Լինը դարձել է կինոռեժիսոր. նրա «Վերադարձ» ֆիլմը ստացել է Օսկար «Լավագույն կարճամետրաժ ֆիլմ» անվանակարգում։ Զույգի աղջիկը՝ Էմիլին ծնվել է 1992 թվականին։

XXI դարի սկզբին Էսթլիի ընտանիքը ապրում է Լոնդոնի Ռիչմոնդ արվարձանում։

Քննադատների կարծիքներ 
Էսթլիի կարիերայի սկզբնական շրջանում դիսկոտեկ և պարային փոփ ոճը քննադատները հիմնականում դրական են գնահատել, ինչպես և նրա նոր ելույթները այդ ժամանակահատվածի հիթերով։ Բացի այդ Rolling Stone ամսագրի կատարած հարցումը, որը անցկացվել է 2011 թվականին, նրա «Never Gonna Give You Up» ստեղծագործությունը դրել է 10-րդ տեղը 1980-ականների 10 ամենավատ երգերի ցուցակում, հավանաբար «Rickrolled» մեմի տարածման պատճառով։

Երգչին գնահատել են տարբեր։ Նրա հաջողության գագաթնակետի ժամանակ նրան անվանել են «SAW-ի խամաճիկ», չնայած նրան, որ իր երգերի բառերը նա գրել է ինքնուրույն։ 1980-ականների վերջին People ամսագիրը գրել է, որ հենց Էսթլին Քայլի Մինոուգի հետ միասին ապահով են այդ հաստատության հաջողությունը։ People ամսագրի քննադատները նաև էսթլիին անվանում են ամենավառ ներկայացուցիչներից մեկը 1980-ականների ռոմանտիկական փոփ բեմի, չնայած որ, նրա պարը անվանել են «Գունատ իմիտացիա» Մայքլ Մակդոնալդի շարժումների։ Մի քանի երաժշտական հրատարակություններ և քննադատներ նշել են Էսթլիի դուրեկան ձայնի մասին, որը ստիպում է վերադառնալ նրա ստեղծագործությունների լսումներին կրկին։

Սկավառակագրություն 
Էսթլիի սկավառակագրությունը ներառում է 5 ստուդիական ալբոմ, 8 հավաքածու, 2 ռեմիքս ալբոմ։ Ռիքը նաև թողարկել է 20 սինգլ, մասնակցել է 5 միասնական ալբոմների թողարկման։ Նրա 12 ստեղծագործություններից թողարկվել են տեսահոլովակներ, իսկ նրա 8 երգերը դարձել են սաունդթրեկներ ֆիլմերի համար, դեռ ավելին դրանցից երեքում լսվել է «Never Gonna Give You Up» երգը։

Ալբոմներ

Հավաքածուներ

Ռեմիքս ալբոմներ

Սինգլներ

Համատեղ թողարկումներ

Վիդեո ալբոմներ

Այլ թողարկումներ

Տեսահոլովակներ

Սաունդթրեկներ

Ծանոթագրություններ

Գրականություն 
 

Երգիչ-երգահաններ
Անգլիացի երգիչներ
1966 ծնունդներ
Փետրվարի 6 ծնունդներ
Անգլիացի երաժիշտներ
RCA Records-ի արտիստներ
Brit Awards մրցանակի դափնեկիրներ